
G R A D   S I NJ
GRADSKO IZBORNO POVJERENSTVO ZA PROVEDBU IZBORA ZA ČLANOVE VIJEĆA MJESNIH ODBORA NA PODRUČJU GRADA SINJA
Klasa:012-01/23-01/1
Urbroj:2181-8-04-23-5

Sinj, 05. svibnja  2023.godine

Na  osnovu članka 27. Odluke o izboru članova vijeća mjesnih odbora na području Grada Sinja (“Službeni glasnik Grada Sinja”,br. 02/15) u svezi sa člankom 53. Zakona o lokalnim izborima (“Narodne novine”,br. 144/12, 121/16), Gradsko izborno povjerenstvo za provedbu izbora za članove vijeća mjesnih odbora na području Grada Sinja propisuje

OBVEZATNE UPUTE BROJ  I.

O REDOSLIJEDU IZBORNIH RADNJI I TIJEKU ROKOVA PO ODLUCI O PROVOĐENJU IZBORA ZA ČLANOVE VIJEĆA MJESNIH ODBORA NA PODRUČJU GRADA SINJA I ZAKONU O LOKALNIM IZBORIMA

I.

Gradsko vijeće Grada Sinja dana 04. svibnja 2023.godine donijelo je Odluku o raspisivanju izbora za članove vijeća mjesnih odbora na području Grada Sinja koja odluka stupa na snagu 04. svibnja 2023.godine.

Izbori će se održati u nedjelju  04. lipnja 2023. godine.

II.


Rokovi teku od 05. svibnja 2023. u 00:00 sati.

                                                                           III.

Prijedlozi kandidacijskih lista lista za izbor članova vijeća mjesnih odbora na području  Grada Sinja moraju prispjeti (biti zaprimljeni) u Gradskom izbornom povjerenstvu, najkasnije u roku od 14 dana od dana stupanja na snagu odluke o raspisivanju izbora, dakle 


18. svibnja 2023. do 24:00 sata.

             (članak 17.Odluke)

IV.


Gradsko izborno povjerenstvo sastavit će i na oglasnoj ploči  i internetskim stranicama Grada Sinja objaviti sve pravovaljane predložene liste kandidata za izbor članova mjesnih odbora na području Grada Sinja, kao i zbirnu listu, sve to u roku od 48 sati od isteka roka propisanog za kandidiranje , dakle 


20. svibnja 2023. do 24:00 sata.

             (članak 20.Odluke)

V.

Izborna promidžba počinje od dana objave zbirnih kandidacijskih lista i traje zaključno do 24 sata prije dana održavanja izbora, dakle


02. lipnja 2023.do 24:00 sata.

             (članak 23.st.1.Odluke)
VI.


Zabrana izborne promidžbe (izborna šutnja) kao i svako objavljivanje prethodnih rezultata ili procjena rezultata izbora traje u tijeku cijelog dana koji prethodi danu održavanju izbora, kao i na dan održavanja izbora do zaključno 19:00 sati, dakle od 

03. lipnja 2023. od 00:00 sati do

             04. lipnja 2023. do 19:00 sati.

             (članak 23.st.2.Odluke)

VII.


Političke stranke koje imaju svoje vijećnike u Gradskom vijeću Grada Sinja dužne su odrediti članove pojedinih biračkih odbora i dostaviti njihova imena Gradskom izbornom povjerenstvu najkasnije 12 dana prije dana održavanja izbora, dakle  

                23. svibnja 2023. do 24:00 sata.

                 (članak 28.st.5.Odluke)
Ne odrede li ih, odnosno ukoliko prijedlozi ne prispiju Izbornom povjerenstvu u zadanom roku, Izborno povjerenstvo će samostalno odrediti članove biračkih odbora.

             (članak 28.st.5.Odluke)

VIII.


Gradsko izborno povjerenstvo će imenovati predsjednika, potpredsjednika i  članove biračkih odbora najkasnije 10 dana prije dana održavanja izbora , dakle 


25. svibnja 2023. do 24:00 sata.
             ( članak 28.st.6.Odluke)

IX.


Gradsko izborno povjerenstvo objavit će koja su biračka mjesta određena, s naznakom koji birači imaju pravo glasovati na pojedinim mjestima, najkasnije 15  dana prije dana održavanja izbora, dakle

20. svibnja 2023. do 24:00 sata.
             (članak 29.Odluke)

X.


Glasovanje traje neprekidno

             04. lipnja 2023. od 7:00 do 19:00 sati.
             (članak 34.st.1.Odluke)
Biračko mjesto se zatvara u 19:0 sati. Biračima koji su se zatekli na biračkom mjestu omogućit će se glasovanje i nakon 19:00 sati.
       (članak 34.st.2.Odluke)

XI.


Birački odbor mora u što kraćem roku dostaviti zapisnik o svom radu s ostalim izbornim materijalom Gradskom izbornom povjerenstvu, a najkasnije u roku od 12 sati od zatvaranja biračkog mjesta, dakle 
                05. lipnja 2023. do 7:00 sati.

                 (članak 65.Zakona o lokalnim  izborima)

XII.

              Gradsko izborno povjerenstvo utvrdit će rezultate glasovanja na biračkim mjestima na svom području najkasnije u roku od 24 sata od zatvaranja biračkih mjesta, dakle 

              05. lipnja 2023.do 19:00 sati.

XIII.


Kad Gradsko izborno povjerenstvo utvrdi rezultate glasovanja bez odgode će objaviti rezultate izbora sukladno zapisnicima o radu.
               (članak 38.Odluke)
XIV.


Zaštita izbornog prava ostvaruje se u skladu s odredbama članaka 40. do 44.Odluke o provođenju izbora za članove vijeća mjesnih odbora na području Grada Sinja i Zakona o lokalnim izborima.
XV.


Ove Obvezatne upute stupaju na snagu danom donošenja, a objavit će se na oglasnoj ploči i internetskim stranicama Grada Sinja.

                 Predsjednik

                 Ivan Medvid, dipl.iur.,v.r.
